Vazquez sounds

**Vazquez Sounds**, երաժշտական տրիո խումբ, որը ձևավորվել է Մեքսիկայի Ստորին Կալիֆոռնիա նահանգի՝ Մեխիկալի քաղաքում, Աբելարդո (Abelardo), Գուստավո (Gustavo) և Անգելա Վազկեսների (Angela Vázquez) կողմից (տարիքները համապատասխանաբար 24,21 և 18)։ Աբելարդոն և Անգելան տիրապետում են վոկալի։ Աբելարդոն կիթառիստ և բաս-կիթառիստ է, իսկ Գուստավոն տիրապետում է հարվածային գործիքների։ Նրանք հայտնի դարձան Ադելի «Rolling in the Deep» երգի քավըր տարբերակով, որը ստացել է ավելի քան 200 միլիոն դիտում, դառնալով ինտերնետի սենսացիա, և նույնիսկ նրանց հրավիրել են CNN en Español իսպանական հեռուստատեսություն, ինչպես նաև VH1 և Բարի Լույս Ամերիկա (Good Morning America) հեռուստանախագծերին։

## Ծագում
2011 թվականին Գուստավո և Աբելարդո Վազկեսները իրենց հոր սդուդիայում փորձում էին կատարել մի քանի երգեր։ Այնուհետև նրանք հրավիրում են իրենց քրոջը՝ Էնջիին (Անգելա Վազկես, ծնվ. 2001) և որոշում են կատարել Ադելի «Rolling In The Deep» երգը։ Աբելարդոն որոշում է տեսահոլովակ նկարահանել իր հայրիկի հետ, ով նրան օգնել է մոնտաժել տեսահոլովակը։ Շաբաթվա ընթացքում տեսանյութը ողողեց YouTube-ը և այսօր ունի 234 միլիոն դիտում։

Ինչո՞ւ հենց «Rolling In The Deep»: Պատճառները մի քանիսն են։ Առաջին պատճառն այն էր, որ երգում օգտագործվում էր այնպիսի գործիքներ, որոնց տիրապետում են Գուստավոն և Աբելարդոն, իսկ Էնջին այդ երգը հիանալի է երգում։ Երկրորդը՝ այդ երգը անգլերենով է, որը համարվում է միջազգային լեզու և օգտագործվում է ամբողջ աշխարհում, ինչը նպաստեց տեսահոլովակի հայտնիությանը։ Vazquez Sounds-ը խոստովանեց, որ տեսահոլովակը նկարահանել են հաճույքի համար, որպես հոբբի, չմտածելով, որ այն կթողնի այսպիսի էֆֆեկտ և կդառնա այսքան հայտնի։

## Ստեղծագործություններ

Ներկայումս ձայնագրվել է 17 քավըր տարբերակ (ներկայացված է վերբեռնման հերթականությամբ)

*Rolling in the Deep
*All I Want For Christmas Is You
* Forget You
* The Show
* I Want You Back
* Let it be
* Skyscraper
* Time After Time 
* Next To Me 
* I Love Rock'n Roll
* Blowin in the wind
*Complicated
* Best Day Of My Life
* If ain't got you
* Riptide
* Almost is never enough 
* Be more barrio

Եվ իրենց երգերը՝
* Gracias a Ti
* Te soñaré
* ¡Me voy!
* Me Haces Despegar
* En Mi, No En Ti
* El Dolor Se Fue
* Cuando La Noche Llega
* Invencible
* Tu Amor Me Salvara
* Vitamina D
* Volare

## Անձնական կյանք
Աբելարդո, Գուստավո և Էնջի Վազկեսները ներկայումս հաճախում են դպրոց։ Նրանք Գլորիա Վազկեսի և երաժշտական պրոդյուսեր Աբելարդո Վազկեսի երեխաներն են։ Նրանց հայրն աշխատել են այնպիսի մեքսիկական խմբերի հետ, ինչպիսիք են Reik-ը, Nikki Clan-ը և Camila-ն։ Vazquez Sounds-ը օգտագործում է իրենց հոր ստուդիան՝ իրենց երաժշտությունը ձայնագրելու և խմբագրելու համար։

## Կարիերա
Vazquez Sounds-ը Ադելի *«Rolling In The Deep»* երգի քավըր տարբերակը ***YouTube***-ում հրապարակել է 2011 թվականի նոյեմբերի 10-ին։ Սինգլը Թոփ 100 Chart-ում զբաղեցրել է յոթերորդ հորիզոնական, և AMPROFON-ում դարձավ պլատինե։ 2011 թվականի դեկտեմբերի 12-ին հայտարարվեց, որ տրիոն ստորագրել է պայմանագիր [[Sony Music Entertainment|Sony Music]] ընկերության հետ։ 2011 թվականի դեկտեմբերի տասներեքին նրանք թողարկեցին իրենց երկրորդ սինգլը, կատարելով *«ALL I WANT FOR CHRISTMAS»* սինգլը։ 2012 թվականի հունվարի 17-ին Սի Լո Գրինի աջակցությամբ թողարկվեց *«Forget You»* սինգլը։

*Անգելա Վազկես* (ծնվել է 2001 թվականի հունվարի 17-ին), ավելի շատ հայտնի է որպես Էնջի, խմբի վոկալիստն է։ Էնջին ցանկանում է լինել լավ մայր, երբ կմեծանա։ Նա դեռ խաղում է իր տիկնիկներով, սիրում է հեծանիվ վարել, սիրում է նաև դպրոցական արձակուրդները։ Սիրում է իր ծնողներին, ովքեր աջակցում են խմբին։ Ադելի մեծ երկրպագուհին է, շատ մտերիմ է եղբայրների հետ։

*Գուստավո Վազկես* (ծնվել է 1998 թվականի մայիսի 15-ին), թմբկահար, սիրում է ֆուտբոլ և բեյսբոլ։ Թմբուկ նվագում է դեռ յոթ տարեկան հասակից։ Դպրոցում նա լավ է մաթեմատիկայի ոլորտում։ Սիրում է ռոքեր Թրևիս Սքոթին։

*Աբելարդո Վազկես* (ծնվել է 1995 թվականի դեկտեմբերի 23-ին), նվագում է կիթառ, բաս-կիթառ և դաշնամուր։ Նա սովորել է նվագել բաս-կիթառ հայրիկից։ Սիրում է ֆուտբոլ, թենիս և այլ բացօթյա խաղեր։ Ջոն Մեյերի և Maroon 5-ի երկրպագուն է։

## Արտաքին հղումներ
* https://www.youtube.com/user/VazquezSounds
* https://web.archive.org/web/20120906050511/http://vazquezsounds.com/pages/vazquezsounds.htm
* https://itunes.apple.com/mx/artist/vazquez-sounds/id484671582?s=143455&ign-mpt=uo%3D4,
* http://www.facebook.com/vazquezsoundsproduction
* https://web.archive.org/web/20111128083713/http://www.grlatino.com/2011/11/los-vazquez-sounds-directo-al-teleton-excelsior/
* http://vazquezsounds.ru/
* https://web.archive.org/web/20131023062147/http://vazquez.ru/

Կատեգորիա:2011 հիմնադրված երաժշտական խմբեր
Կատեգորիա:Մեքսիկայի երաժշտական խմբեր